Polisie vra hulp ná lyk in Hermanus gevind is - Maroela Media
Die polisie in Hermanus het die hulp van die publiek gevra om 'n man te identifiseer nadat sy liggaam in vlak seewater by die Whale Rock-landgoed in Hermanus gevind is.
Konst. Noloyiso Rwexana, woordvoerder van die polisie, het gesê die polisie is Sondag omstreeks 13:30 na die Whale Rock-landgoed ontbied waar die man se liggaam in die see gevind is. "Die oorledene het 'n swart broek en donker trui aangehad. Hy is groot gebou en het tatoeëermerke op sy bors."
Volgens Rwexana was die man ongeveer 30 jaar oud. 'n Geregtelike doodsondersoek is geopen en enigiemand met inligting kan konst. Craig Philander kontak by 028 313 7000.
Wit of swart hoe moet die publiek weet!
Ek vra of dit 'n blank of swart is wat verdrink het nou word my kommentaar maar sommer verwyder. Hoekom??? Of is dit dalk rassisties?? Nie so ver ek weet nie. Dis net 'n volledige beskrywing van die persoon wat in die see gekry is.
MM, ek stem saam! Net soos wat die klere wat hy aangehad het kan help, kan die feit dat hy wit of swart is ook help! Dit hoef nie 'n ras ding te wees nie! Ai!!
Dis doodnatuurlik wanneer 'n beskrywing van 'n mens gegee word, te noem watter kleur ter sprake is. Anders is dit diskriminasie om te sê die ou is kort of lank? Mense moet nou net nie simpel raak wanneer kleur gebruik word as beskrywing nie. Daar is mos juis niks fout om swart of wit te wees nie.
MM, my vraag is ook afgehaal. Weird.
Kommentaar beland soms in 'n mandjie waar dit per hand goedgekeur moet word. Jou kommentaar is dus nie deur ons verwyder nie. Jou kommentaar is intussen goedgekeur en verskyn nou op die webwerf.
Met daai beskrywing kan dit een uit miljoene wees. Kleur oe, en hare en het die hemp blokkies of blomme. Dis sal al meer beskrywend wees. Hemel tog, Kan iemand wakker word by daai stasie.